**Starptautiskā slimību klasifikācija mirstības un saslimstības statistikai**

\_\_\_\_\_\_\_\_\_\_\_\_\_\_\_\_\_\_\_

Vienpadsmitā redakcija

\_\_\_\_\_\_\_\_\_\_\_\_\_\_\_\_\_\_\_

Rokasgrāmata

**Pasaules Veselības organizācija**

**SSK-11**

**0 SSK-11 Rokasgrāmata**

**0.2. Rokasgrāmatas lietošana**

Šī SSK-11 rokasgrāmata ir iedalīta trīs daļās. Katra daļa satur noderīgu informāciju, lai izprastu un izmantotu SSK-11, un katra ir veidota atbilstoši rokasgrāmatas sākotnējam nolūkam.

Lietotājiem, kuri vēlas gūt **vispārīgu ieskatu SSK-11** un kam nav iepriekšējas pieredzes vai ir neliela pieredze SSK lietošanā, ieteicams sākt ar **1. daļu**.

Lietotājiem, kuri vēlas **saprast, kā tiek veidoti kodi** un kāda ir SSK-11 struktūra, ieteicams sākt ar **2. daļu**.

Lietotājiem, kuri jau ir iepazinuši SSK, it īpaši, ja viņi jau lietojuši SSK-10, ieteicams sākt ar **3. daļu,** lai iepazītos ar to, **kas SSK-11 ir jauns (un kas palicis nemainīts)**.

**0.3. Akronīmu un saīsinājumu tabula**

| **Akronīms** | **Pilna forma** |
| --- | --- |
| AMR | Antimikrobiālā rezistence |
| ATĶ/DDD | Anatomiskā, terapeitiskā un ķīmiskā klasifikācija ar definētajām dienas devām |
| BCN | SSK kategorijā apzīmē “bez citas norādes” |
| CNK | SSK kategorijā apzīmē “citur neklasificēts” |
| DRG | Ar diagnozi saistītā grupa (*Diagnostic Related Group*) |
| DSM-(5 vai V) | Psihisko traucējumu diagnostikas un statistikas rokasgrāmata (piektais izdevums) (*Diagnostic and Statistical Manual of Mental Disorders (fifth edition)*) |
| INPM | Ilgums noteikts, sācies pēc manipulācijas |
| ISO9999 | Starptautiskais standarts. Tehniski palīglīdzekļi personām ar nespēju |
| MSS | Mirstības un saslimstības statistika |
| NCMC | Nepieciešams cits manipulācijas cēlonis |
| *PCL* | Primārā aprūpe ar ierobežotiem resursiem (*Primary Care Low Resources Settings*) |
| PVO SKK | Pasaules Veselības organizācijas starptautiskā klasifikāciju kopa |
| SFK | Starptautiskā funkcionēšanas, nespējas un veselības klasifikācija |
| SMIVK | Starptautiskā medicīniskās iejaukšanās veidu klasifikācija |
| *SMoL* | Sākotnējais nāves gadījumu saraksts (*Startup Mortality List*) |
| SMPK | Starptautiskā māsu prakses klasifikācija |
| SNN | Starptautiskie neaizsargātie nosaukumi |
| SPAK | Starptautiskā primārās aprūpes klasifikācija |
| SSK | Starptautiskā slimību un veselības problēmu klasifikācija |
| SSK-O | Starptautiskā slimību klasifikācija onkoloģijai |
| STĀCK | Starptautiskā ievainojumu ārējo cēloņu klasifikācija |
| TKG | Tematiskā konsultatīvā grupa |
| TM | Tradicionālā medicīna |
| VRI | Vienotais resursu identifikators |
| *WHODAS* | Pasaules Veselības organizācijas nespējas novērtēšanas skala (*The World Health Organization Disability Assessment Scale*) |
| *WONCA* | Pasaules ģimenes ārstu nacionālo kolēģiju, akadēmiju un akadēmisko asociāciju organizācija (*World Organization of National Colleges, Academies, and Academic Associations of General Practice/Family Practitioners*) |

**0.4. Glosārijs**

| **Termins** | **Skaidrojums** |
| --- | --- |
| **Aktivitātes ierobežojumi** | Personas iespējamais funkcionēšanas līmenis, izpildot aktivitāti. |
| **Atsauces klasifikācijas** | Klasifikācijas, kas aptver veselības aprūpes sistēmas galvenos parametrus – slimības (SSK), nespēju, funkcionēšanu un veselību (SFK) un medicīniskās iejaukšanās veidus (SMIVK). |
| **Atvasinātā klasifikācija** | Klasifikācijas, kuras visbiežāk tiek veidotas lietošanai valsts vai starptautiskā mērogā vai noteiktā specialitātē un kuras ir balstītas atsauces klasifikācijās. |
| **Cēloniskā saikne (kodēšanas kontekstā)** | Cēloniskā saikne pastāv, ja kāds patoloģisks stāvoklis izraisa citu patoloģisku stāvokli (piemēram, ja kāds nāves cēloņa medicīniskajā apliecībā vai slimības gadījumu kodēšanas situācijā minēts patoloģisks stāvoklis vai faktors var būt cita, turpat minēta patoloģiska stāvokļa cēlonis). |
| **Duālā kodēšana** | Process, ko izmanto situācijās, kad diagnozes tiek kodētas divās dažādās klasifikācijas sistēmās vai versijās salīdzināšanas, pārejas, kartēšanas vai gadījumu grupēšanas (*casemix*) nolūkā vai, lai apzinātu iespējamo ietekmi, ko rada vienas sistēmas maiņa ar citu. |
| **Gadījumu grupēšana (*casemix*)** | Sistēma, kurā pacienti tiek grupēti atbilstoši informācijai par katru pacientu, viņa diagnozēm, manipulācijām, [stāvokļa] sarežģītību un vajadzībām. To lieto resursu sadalei. |
| **Ilgums (kodēšanas kontekstā)** | Laika periods no slimības sākuma līdz aprūpes uzsākšanai vai nāvei. |
| **Integrētā kodēšana** | Pilnīga visu SSK-11 nodaļu izmantošana (ieskaitot rietumu medicīnas un tradicionālās medicīnas (TM1) nodaļu kodus) diagnožu klasifikācijai. |
| **Klasifikācija** | Izsmeļošs savstarpēji izslēdzošu kategoriju kopums datu apkopošanai konkrētam mērķim iepriekš noteiktā detalizācijas līmenī. |
| **Klasteris** | Klasteris ir pēckoordinētu iedalījuma vienību kopums, kas ir apvienotas, izmantojot slīpsvītru (/) vai ampersandu (&). |
| **Ķermeņa funkcijas** | Ķermeņa sistēmu fizioloģiskās funkcijas (ieskaitot psihiskās funkcijas). |
| **Ķermeņa struktūras** | Anatomiskās ķermeņa daļas, piemēram, orgāni, locekļi un to sastāvdaļas. |
| **Nāves pamatcēlonis** | Slimība vai ievainojums, kas aizsāk patoloģisko procesu virkni un tieši noved pie nāves, kā arī netīša negadījuma vai vardarbības apstākļi, kuros radās nāvējošais ievainojums. |
| **Neveselība** | Ķermeņa funkciju vai struktūras problēmas, piemēram, nozīmīga novirze [no normas] vai [kādas funkcijas vai struktūras] zudums. |
| **Nomaiņas noteikums** | Procedūra, kad, kodējot nāves gadījumu no nāves cēloņa medicīniskajām apliecībām, saskaņā ar īpašiem norādījumiem sākumpunktā noteiktais SSK kods tiek aizstāts ar citu. |
| **Pamatkods** | Kodi SSK-11 tabulsarakstā, kurus drīkst lietot vienus pašus. Pamatkodi var būt atsevišķas iedalījuma vienības vai to apkopojumi ar augstu nozīmīgumu attiecībā uz gadījumiem vai klīniskajiem stāvokļiem, kas vienmēr jāapraksta kā viena kategorija. Pamatkodi ir izstrādāti, lai nodrošinātu, ka gadījumos, kad izmantojams tikai viens kods, tiktu apkopota nozīmīga informācija. |
| **Pamatkomponents** | Liels diagnožu un to attiecību apkopojums, kas apraksta veselību un ar veselību saistītās jomas. Pamatdati ar visu nepieciešamo informāciju tabulsaraksta un alfabētiskā rādītāja drukāto versiju izveidei, kā arī ar papildu informāciju, lai izveidotu specializētu SSK-11 grupēšanas veidu un katrai valstij pielāgotas modifikācijas. Diagnozes vai iedalījuma vienības pamatā minētas tikai ontoloģijas nolūkiem un indeksēšanai. Diagnozes vai iedalījuma vienības pieminēšana nav uzskatāma par konkrēta stāvokļa apstiprināšanu vai atzīšanu. |
| **Paplašinājumkods** | Paplašinājumkodi ir papildu informācijas uzskaitījums, kurus var pievienot pamatkodam, ja lietotāji vai iestādes vēlas sniegt sīkāku informāciju. Paplašinājumkodi nav savstarpēji izslēdzoši, un tos nedrīkst izmantot vienus pašus statistiskās klasifikācijas kontekstā, bet tie jāpievieno pamatkodam. Paplašinājumkodus var izmantot atsevišķi citā kontekstā, piemēram, ierīču dokumentācijai. Ne visus paplašinājumkodus var izmantot kopā ar jebkuru pamatkodu. Paplašinājumkodi nekad nevar būt klastera pirmajā pozīcijā. |
| **Pēckoordinācija** | Vairāku kodu (t. i., pamatkodu un/vai paplašinājumkodu) izmantošana kopā, lai pilnīgi aprakstītu dokumentētu klīnisku jēdzienu. Pēckoordinācija principā ir atļauta visiem kodiem, ja tiek izmantots vismaz viens pamatkods. |
| **Priekškoordinācija** | Pamatkodi, kas satur visu būtisko informāciju par dokumentētu klīnisku jēdzienu iepriekš apkopotā veidā. |
| **Primārais vecākelements** | Augstāka līmeņa iedalījuma vienība, kas aptver pilnu citas iedalījuma vienības diapazonu. |
| **Saturiskais modelis** | Strukturēta sistēma, kas aptver tās zināšanas, kas ir iedalījuma vienības definīcijas pamatā. |
| **Sākumpunkts (kodēšanas kontekstā)** | Nāves gadījumu kodēšanā parasti tas ir stāvoklis vai notikums, kas aizsāk pieņemamu cēlonisko saikņu secību, kura noslēdzas ar tiešo nāves cēloni. Pareizi aizpildītā nāves cēloņa medicīniskajā apliecībā tas ir stāvoklis, kas ierakstīts zemākajā aizpildītajā šīs apliecības I daļas rindiņā. |
| **Secība (kodēšanas kontekstā)** | Nāves gadījumu kodēšanas kontekstā tas ir rindu pa rindiņai dokumentēts stāvokļu kopums ar cēlonisko saikni starp katru no tās elementiem. |
| **Sekundārie vecākelementi** | Spēja savienot konkrētu klasifikācijas iedalījuma vienību ar vairāk nekā vienu vecākelementu. |
| **Tiešais nāves cēlonis (kodēšanas kontekstā)** | Stāvoklis, kas pirmais dokumentēts nāves cēloņa medicīniskās apliecības pirmajā aizpildītajā rindiņā. |
| **Verbālā autopsija** | Metode nāves cēloņa noteikšanai, balstoties uz tuvāko radinieku vai citu aprūpes sniedzēju iztaujāšanu, ja ārstam nav iespējams izmeklēt mirušo. |
| **Vides faktori** | Fiziskā, sociālā un attieksmes vide, kurā cilvēki uzturas un dzīvo. |